Seal the Deal & Let's Boogie blev udgivet på CD, LP og som digitalt download. Udover en almindelig CD-udgave med 13 numre, blev albummet også udgivet i en deluxe-version. En limited edition blev også udgivet. Denne udgave indeholder fire ekstra sange, hvoraf den ene er en liveudgave af "The Devil’s Bleeding Crown", der blev optaget ved gruppens koncert i Tusindårsskoven.  Priser Ved P3 Guld vandt "For Evigt" prisen "Årets lytterhit", der bliver stemt af radiostationens lyttere via SMS. Det er den fjerde af gruppens sange, der har modtaget denne prisen,  efter "The Gardens Tale" (2007), "Maybellene i Hofteholder" (2009) og "Fallen" (2011). Ved Gaffa-prisen 2016 var albummet nomineret til "Årets danske udgivelse" og "Årets Danske Hard Rock-udgivelse", mens "For Evigt" var nomineret til "Årets Danske Hit". Gruppen vandt for både "Årets Danske Hard Rock-udgivelse" og "Årets Danske Hit" samt fik prisen som "Årets Danske Band". Ved Echo Awards i 2017 var Volbeat nomineret til bedste internationale rockgruppe for albummet Seal the Deal & Let's Boogie, men prisen gik til Metallicas Hardwired...to Self-Destruct.